Mariupoli piiramine

**Mariupoli lahing** oli 2022. aasta 24. veebruaril Venemaa sissetungi käigus Ukrainasse alanud lahing Mariupoli üle kontrolli kehtestamiseks. Vene relvajõud vallutasid linna täielikult 2022. aasta 20. maiks, pärast seda kui Azovstali viimased kaitsjad väejuhatuse käsul alla andsid.

## Lahingu kulg
25. veebruariks oli linn Vene vägede poolt ümber piiratud.

5. märtsi hommikupoolikul alustati mariupollaste evakueerimist humanitaarkoridori kaudu. Õhtul teatati kuni 200&nbsp;000 elaniku evakueerimise peatamisest põgenike elu säilitamise huvides. Pervõi Kanal teatas õhtul 36 isiku evakueerimisest Donetski Rahvavabariiki ja süüdistas evakueerimise peatumises Ukraina natsionaliste.

Hiljemalt 14. märtsiks oli Vene vägede kontrolli alla langenud linna põhjaosa. BBC World News näitas 14. märtsil eelnevalt linna sünnitusmaja pommitamises ellujäänud rasedat naist kanderaamil ja teatas mõlema surmast, samal ajal teatas KTV tšetšeeni 5000-mehelise eriväelastest rünnakrühma rakendamisest linna "fašistidest elanike hävitamiseks".

Vene pool esitas 21. märtsil Mariupolile ultimaatumi, milles nõudis linna alistumist hiljemalt järgmise päeva hommikuks (5.00), millele Ukraina valitsus vastas keeldumisega.

Linnavalitsuse kinnitusel oli 28. märtsi seisuga linnas hukkunud ligikaudu 5000 inimest, sh umbes 210 last. Linnast oli õnnestunud põgeneda umbes 300&nbsp;000 elanikul, ligikaudu 160&nbsp;000 inimest oli endiselt linnas. Ukraina süüdistas vastaspoolt tuhandete mariupollaste vägivaldses ümberasustamises Venemaale. Piiramist iseloomustasid arvukad Venemaa vägede poolt toime pandud sõjakuriteod, millest kõige tähelepanuväärsemad olid Venemaa õhurünnakud sünnitushaiglale ja draamateatrile, mis oli pommivarjendiks sadadele tsiviilisikutele.

Aprilli lõpuks olid Vene ja separatistide väed tunginud sügavale suuremast osast linnast, eraldades Ukraina vägede põhiüksused vähestest Ukraina vägede salkadest, mis olid taandunud Azovstali tehasekompleksi, kus paiknes punkrite ja tunnelite süsteem, mis oleks olnud suuteline vastu panema isegi tuumapommitamisele. Ukraina Kaitseministeeriumi Luure Peavalitsus planeeris ja viis Mariupoli lahingu ajal ellu sõjalise operatsiooni, mille käigus varustati Mariupolis ümber piiratud Ukraina sõjaväelasi, milleks tehti mitu lendu helikopteritega Mi-8. Ukraina kaitseministeeriumi andmetel oli 10. mai seisuga Azovstali tehasekompleksis Vene relvajõudude intensiivse rünnaku all enam kui tuhat sõjaväelast ja enam kui sada tsiviilisikut.

Ukraina sõjaväelased pidasid Azovstalis vastu kuni 16. maini 2022, mil viimased tehasekompleksi kaitsjad alistusid ning linn läks tervikuna Venemaa kontrolli alla.

ÜRO ja Ukraina võimude andmetel oli lahingutegevuse lõppedes Mariupolis kahjustatud või hävinud koguni 90% elamutest. Tsiviilisikutest hukkunute arv ulatus 1348 kinnitatud surmajuhtumist ÜRO andmetel kuni Ukraina väideteni, et hukkunuid on üle 25 000. Ukraina president Volodõmõr Zelenskõi andis Mariupolile Ukraina kangelaslinna tiitli tänu Ukraina vägede poolt teostatud linna "vaprale kaitsmisele".

## Mälestuse jäädvustamine
* Film "Karys" (2022) – režissöör Rimas Bružas
* Film "20 päeva Mariupolis" (2023) – režissöör Mstõslav Tšernov

## Galerii

Наслідки обстрілу дитячої лікарні та пологового будинку в Маріуполі, 9 березня 2022 року.jpg|Lastehaigla
Russian bombing of Mariupol (05).jpg
Russian bombing of Mariupol (03).jpg
Russian bombing of Mariupol (02).jpg
Damaged cars leaking transmission fluid following the battle of Mariupol.jpg|Linnatänav
Russian bombing of Mariupol (3to4).jpg|
Тривають авіаудари по Маріуполю, ворог здійснює штурмові дії в районі морського порту та заводу «Азовсталь».jpg|Sõjategevus Azovstalis


## Vaata ka
* Volnovahha lahing

## Viited

## Välislingid
* Joel Gunter (Lviv). 'They could be in mass graves': Desperate attempt to reach Mariupol trapped. *[[BBC News]]*, 10.03.2022
* Hugo Bachega (Lviv). Ukraine conflict: Russia trying to starve Mariupol into surrender - MP. BBC News, 21.03.2022
* Ukraine War: US 'deeply concerned' at report of Mariupol chemical attack. BBC News, 12.04.2022
* Live Last fighters defend Mariupol as Russia says troops surrender. BBC News, 13.04.2022
* Ukraine war: Mariupol ultimatum passes as hundreds shelter in steel mill. BBC News, 20.04.2022
* Ukraine: Putin cancels plans to storm Mariupol steel plant — live updates. *[[Deutsche Welle|DW]]*, 21. aprill 2022
* Mariupol: Videos appear to show dead civilians. BBC News, 23.04.2022
* Ukraine war: Mariupol steelworks evacuation under way - as Zelenskyy warns 'thousands' more Russian soldiers will be killed. Sky News, 1. mai 2022
* Ukraine latest news: Safe passage for civilians to leave Mariupol under way - UN - BBC News  The Ukrainian president says a group of about 100 people have left the besieged steel plant in the city.. 01.05.2022
* Jayne Morgan. Ukraine war: Children in Mariupol 'drank rainwater from puddles' &#91;Ukraina sõda: Mariupolis jõid lapsed lompidest vihmavett&#93;. BBC News, 02.05.2022
* Ukraine war: Civilians now out of Azovstal plant in Mariupol. &#91;Ukraina sõda: Tsiviilisikud on nüüd Mariupolis asuvast Azovstali tehasest lahkunud&#93;. BBC News, 07.05.2022
* The faces of Azovstal. BBC News, 10.05.2022
* LIVE  Mariupol battle ends as Ukraine fighters leave. BBC News, 18.05.2022
* Mariupol: Ukraine doing everything to save remaining fighters. BBC News, 18.05.2022
* Leo Sands. Mariupol: Russia declares complete victory at Azovstal plant. BBC News, 21.05.2022